# V. Bácsfeketehegyi Gyermekszínjátszó Találkozó

**Felhívás**

A Vajdasági Magyar Drámapedagógiai Társaság és a Vajdasági Magyar Művelődési Intézet **2012. június 16-án és 17-én** Bácsfeketehegyen színjátszó találkozót szervez, amelyre gyermek- és diákszínjátszó csoportokat várnak Vajdaság minden részéről. A rendezvény célja a megmutatkozási lehetőség mellett a szakmai visszajelzés biztosítása.

A találkozó nem verseny jellegű, azonban az előadásokat részletes elemzés követi. Ebben elismert színjátszó rendezők lesznek partnerek: **Hajós Zsuzsa** budapesti drámapedagógus, a Kerekasztal Színházi Nevelési Központ és az Országos Diákszínjátszó Egyesület munkatársa, **Ábrahám Irén,** az Újvidéki Színház színművésze, az újvidéki Színes Szilánkok Diákszínpad egyik alapítója és **Mess Attila** színművész, a szabadkai Népszínház és a lendvai Magyar Nemzetiségi Művelődési Intézet munkatársa**. A rendezőkkel, csoportvezetőkkel folytatott szakmai beszélgetés idején a fellépő gyerekek közös foglalkozáson vesznek részt.**

A találkozóra magyar nyelvű gyermek- és diákszínjátszó csoportok jelentkezését várjuk. Műfaji megkötöttség és időkorlát nincs.

A **jelentkezési határidő** 2012. május 10. A nevezési lap letölthető a [www.vmmi.org](http://www.vmmi.org), illetve a [www.feketics.com/dramaped](http://www.feketics.com/dramaped) oldalról.

**Bővebb információk** a [dramaped@gmail.com](mailto:dramaped@gmail.com) címen kérhetők, telefonon pedig a +381/62/849-6029-es számon (Hajvert Lódi Andreánál) és a +381/69/336-6070-es számon (Raffai Ágnesnél).